Umjetnica sam i inženjerka.
U posljednje vrijeme često mislim o tome kako tehnologija utječe
na našu percepciju stvarnosti.
I to se odvija na super nevidljivi i precizan način.
Tehnologija je dizajnirana za oblikovanje našeg osjećaja stvarnosti
pod krinkom stvarnog iskustva svijeta.
Kao rezultat, nismo niti svjesni i zanemarujemo
da se to uopće događa.
Za primjer uzmimo naočale koje obično nosim.
Postale su dio mog uobičajenog iskustva okoline.
Jedva da ih i primijetim,
bez obzira na to što stalno uokviruju moju stvarnost.
Tehnologija o kojoj govorim dizajnirana je za isto to:
promjenu onoga što vidimo i mislimo,
no bez da to primijetimo.
Svoje naočale primjećujem jedino
kada nešto na njih usmjeri moju pažnju,
kada se zaprljaju ili se moj recept promijeni.
Upitala sam se: "Kao umjetnica, što mogu stvoriti
kako bih usmjerila istu vrstu pažnje
na način na koji digitalni mediji -- kao novinske agencije, društveni mediji,
mehanizmi za pretraživanje i oglašavanje --
oblikuju našu stvarnost?"
Izradila sam seriju percepcijskih uređaja
koji će nam pomoći odmaknuti se i preispitati
načine na koje vidimo svijet.
Na primjer, mnogi od nas danas imaju vrstu alergijske reakcije
na ideje koje se razlikuju od naših.
Možda nismo ni primijetili da smo razvili ovu vrstu mentalne alergije.
Izradila sam kacigu koja ovu umjetnu alergiju označava crvenom bojom.
Simulira hiperosjetljivost tako da prividno čini crveno većim
kada je nosite.
Ima dva načina: nocebo i placebo.
U načinu nocebo, stvara osjetilno iskustvo hiperalergije.
Kad god vidim crveno, ono se proširi.
Slično je efektu pojačavanja na društvenim medijima,
kao kad vidite nešto što vam smeta,
obično se priklanjate istomišljenicima
i razmjenjujete poruke i memove, postajući sve ljući.
Ponekad se beznačajna rasprava pojača
i raširi preko svake mjere.
Možda je to i razlog što živimo politiku bijesa.
U načinu placebo, tu je umjetni lijek za ovu alergiju.
Kada god vidite crveno, ono se smanjuje.
Palijativno je, kao digitalni mediji.
Kad susretnete ljude različitog mišljenja,
prestat ćete ih pratiti,
potpuno ih ukloniti iz svojih novosti.
Liječi alergiju izbjegavajući je.
Ovakvo namjerno ignoriranje suprotnih ideja
ljudsku zajednicu čini hiperfragmentiranom i razdvojenom.
Uređaj u kacigi mijenja oblik stvarnosti
i projektira ga na naše oči putem kompleta leća
te stvara proširenu stvarnost.
Crvenu sam odabrala zbog njezinog intenziteta i emocije,
vrlo je vidljiva
i politička je.
Što ako pogledamo
mapu posljednjih američkih predsjedničkih izbora
kroz kacigu?
(Smijeh)
Vidjet ćete da nije važno jeste li demokrat ili republikanac
jer medijacija mijenja naša shvaćanja.
Alergija postoji s obje strane.
U digitalnim medijima,
ono što vidimo svaki dan često je posredovano,
ali i vrlo nijansirano.
Ako toga nismo svjesni,
i dalje ćemo biti osjetljivi na mnoge mentalne alergije.
Naša percepcija nije samo dio našeg identiteta,
u digitalnim medijima ona je i dio lanca vrijednosti.
Naše je vizualno polje prepunjeno tolikim informacijama
i naša je percepcija postala proizvod s vrijednošću nekretnine.
Dizajnima se iskorištavaju naše nesvjesne pristranosti,
algoritmi favoriziraju sadržaj koji potvrđuje naše mišljenje,
a svaki mali kutak našeg vidnog polja kolonizira se
za prodaju oglasa.
Kao kada se crvena točkica pojavi u vašim obavijestima,
raste i širi se, što je za vaš um ogromno.
Tako sam počela razmišljati o načinima prljanja
ili promjene leća na naočalama
i dosjetila se novog projekta.
Imajte na umu da je ovo samo koncept. Nije pravi proizvod.
Radi se o programskom dodatku za pretraživač
koji bi nam pomogao primijetiti stvari koje inače ignoriramo.
Kao kaciga, i dodatak mijenja oblik stvarnosti,
no ovaj put izravno, u samom digitalnom mediju.
Izvikuje skrivene filtrirane glasove.
Ono što bismo trebali primijetiti
postajat će veće i jače,
kao u ovoj priči o pristranosti na temelju spola koja se pojavljuje u moru mačaka.
(Smijeh)
Programski dodatak može razrijediti sve što algoritam pojačava.
U ovom odjeljku s komentarima,
mnogo se ljudi nadvikuje o istim mišljenjima.
Dodatak će njihove komentare učiniti super malima.
(Smijeh)
Sada je količina piksela koje imaju na zaslonu
proporcionalna stvarnoj vrijednosti kojom doprinose razgovoru.
(Smijeh)
(Pljesak)
Dodatak pokazuje i vrijednost nekretnine našeg vidnog polja
i koliko se naše percepcije pojednostavljuju.
Za razliku od blokatora oglasa,
za svaki oglas koji vidite na web stranici
prikazuje se iznos novca koji biste trebali zarađivati.
(Smijeh)
Živimo na bojištu između stvarnosti
i komercijalno raspoređene stvarnosti,
a sljedeća verzija dodatka mogla bi ukloniti tu komercijalnu stvarnost
i pokazati vam stvari kakvima zaista jesu.
(Smijeh)
(Pljesak)
Možete zamisliti u koliko bi smjerova ovo moglo ići.
Vjerujte mi, znam da je rizik velik za pretvaranje ovoga u stvarni proizvod.
I ovo sam stvorila s dobrim namjerama
za treniranje naše svijesti i uklanjanje pristranosti.
No isti pristup može se koristiti i s lošim namjerama,
kao što je prisiljavanje građana da instaliraju takav dodatak
kako bi se kontroliralo javno mnijenje.
Izazov je napraviti ga poštenim i osobnim
bez da postane samo još jedan sloj medijacije.
Što onda to sve znači za nas?
Iako tehnologija stvara izolaciju,
mogli bismo je koristiti za ponovno povezivanje svijeta
rušenjem postojećeg modela i rastom iznad njega.
Istražujući načine na koje se povezujemo ovim tehnologijama,
možemo izaći iz našeg uobičajenog, skoro robotskog ponašanja
i konačno pronaći zajedničko tlo jedni s drugima.
Tehnologija nikad nije neutralna.
Daje kontekst i uokviruje stvarnost.
Dio je problema, ali i dio rješenja.
Mogla bi se koristiti za otkrivanje mrtvih točaka i treniranje svijesti
te posljedično, za odabir načina na koji vidimo jedni druge.
Hvala vam.
(Pljesak)